Madhara ya uchafuzi wa mazingira
Language: Swahili | Genre: Creative_writing

Mazingira ni hali au mambo yanayomzunguka kiumbe katika sehemu anapoishi au maisha yake. Nyumba,miti, na zinginezo. Mazingira ni kitu muhimu katika maisha ya binadamu

Wanadamu hawafai kuishi katika mazingira machafu. Mazingira machafu huleta magonjwa kama vile kipindupindu. Kipindupindu hufanya mtu atapike na kuumwa na mwili. Ugonjwa huu huletwa na uchafu katika chakula tunayokula. Ugonjwa mwingine unaoletwa na uchafu wa mazingira ni malaria. Ugonjwa huu husababishwa na mdudu anayeitwa mbu. Mbu huzaana katika maji machafu au katika nyasi ndefu.

Kuna njia nyingi za kuchafua mazingira; kutupa taka taka ovyo ovyo, kuchoma taka taka na kuelekeza maji machafu mitoni. Tunapotupa taka taka ovyo ovyo, mazingira huwa hayapendezi na hata wakati mwingine hutoa harufu mbaya. Tunapochoma taka taka hasa plastiki, tunaelekeza moshi mbaya hewani. Hivi, tunachafua hewa safi.

Tunafaa kuzingatia mazingira yetu . Tuokote taka taka na kutupa kwenye mapipa ya taka taka. Pia tunahimizwa kufyeka nyasi ndefi iliyo karibu na nyumba zetu. Tukizingatia hayo, tutakuwa watu wenye afya bora na kujiepusha na madhara haya yya uchafuzi wa mazingira.